**Za čas od 16. 3. 2020 do 20. 3. 2020 – delo na daljavo**

**NAR 7. a in b**

***KRALJESTVO ŽIVALI IN RASTLIN***

[***https://www.ric.si/mma/N062-421BIO-3-3/2008020415221110/***](https://www.ric.si/mma/N062-421BIO-3-3/2008020415221110/)

Tema **PAJKOVCI**

V SDZ (samostojnem delovnem zvezku), stran 121, preberi

vsebino **o pajkovcih in pajkih**. Pomagaj si tudi z zapisom »Pajkovci in pajki«, ki ga najdeš na isti spletni strani, kot to bereš. Vse zapisuješ (pišeš in rišeš) v zvezek naravoslovja.



Naloge:

1. Napiši v zvezek kratek **povzetek o** pajkovcih oziroma **o** **PAJKIH** (v kakšni obliki bi to rad/a naredil/a si izberi sam/a: *miselni vzorec* ali zajameš bistvo *po točkah* ali *alinejah*).
2. **Izberi si** enega izmed množice vrst pajkov (s pomočjo spleta) **in ga opiši v »6 točkah«,** ki smo si jih že zapisali (življenjski prostor, zgradba, način dihanja…).
3. **Izbranega pajka tudi nariši** – zunanjo in notranjo zgradbo. Slika oziroma skica ne sme biti manjša od ½ strani A4 formata (najmanj pol tvoje strani v zvezku).
4. Pod KRALJESTVO ŽIVALI IN RASTLIN (zgoraj – besedilo modre barve) boš našel »sistem živali«, ki ga najdemo na ogromnem plakatu v učilnici biologije na šoli. Torej odpri to spletno mesto, da prideš do »sistema-kraljestva« živali (lahko si ga tudi sprintaš in prilepiš v zvezek nar) in **prepiši DEBLO MNOGOČLENARJEV v zvezek** **na »svojo stran«** in obkroži tiste živali, ki smo o njih že govorili in jih poznamo.
5. Če lahko, pojdi v naravo in si pajke oglej, drugače lahko z malo dobre volje najdeš tudi kakšnega pajka v stanovanju, če ga ni mama že pregnala z metlo😉. Vedno pa lahko najdeš pajke »na internetu«. V SDZ odpri stran 122 in **reši »Raziskujem: SPOZNAVAM PAJKE«.**
6. Kaj meniš, zakaj se nekateri ljudje bojijo pajkov?

**Pri svojem delu si lahko pomagaš tudi z naslednjimi spletnimi stranmi:**

* <https://sl.wikipedia.org/wiki/Pajki> – splošno o pajkih
* <https://www.notranjski-park.si/izobrazevalne-vsebine/zivalski-svet/pajki> – naši pajki
* <https://metinalista.si/pajki-so-zanimive-zivali-ki-ugriznejo-in-ne-pikajo/> - pajek ugrizne…
* <http://www.bk-tom.si/kateri-pajki-zivijo-v-sloveniji-in-katerega-se-je-potrebno-bati/> - v SLO..
* <https://www.rtvslo.si/okolje/novice/video-pravo-mesto-da-se-znebite-strahu-pred-pajki-in-plazilci/363688> - društvo eksotičnih živali, …poglej si video
* <https://www.24ur.com/novice/slovenija/bioexo.html> – video